སློབ་མའི་ལོ་ཚོད་དང་ཁྱད་ཆོས་ལ་བསམ་བློ་གང་ལེགས་གཏོང་བ་དང་སློབ་མའི་ཤེས་བྱའི་རིམ་པ་དང་ནུས་པའི་ཆུ་ཚད་ལ་དབྱེ་ཞིབ་བྱས་ཏེ།སློབ་ཁྲིད་མ་བྱས་གོང་དུ་སྔོན་སྦྱོང་བྱེད་པར་ཁྲིད་སྟོན་བྱེད་དགོས།སློབ་མའི་སློབ་སྦྱོང་གི་རྣམ་འགྱུར་དང་དགའ་ཕྱོགས་ལ་རྒྱུས་ལོན་བྱས་ཏེ་སློབ་མར་ཚོར་བའི་དབང་པོ་སྣ་ཚོགས་བཀོལ་ནས་ལྟ་ཞིབ་བྱེད་པའི་ཐབས་ཤེས་སློབ་ཁྲིད་བྱེད་དགོས།སློབ་མའི་སློབ་སྦྱོང་བྱེད་ཐབས་དང་སློབ་སྦྱོང་གི་ནུས་པར་རྒྱུས་ལོན་བྱས་ཏེ་དབྱེ་ཞིབ་དང་ཕྱོགས་བསྡུས།གོ་བསྡུར།སྙིང་བསྡུས་བཅས་ཀྱི་བསམ་བློའི་ཆགས་སྟངས་སློབ་ཁྲིད་བྱས་ནས་སློབ་སྦྱོང་གི་གོམས་སྲོལ་བཟང་པོ་འཛུགས་དགོས།སློབ་མའི་བསམ་ཚུལ་དང་སྙིང་སྟོབས།ལུས་ཕུང་བདེ་ཐང་གི་གནས་ཚུལ་སོགས་ལ་རྒྱུས་ལོན་བྱས་ཏེ་སློབ་མར་བསམ་བཞིན་པའི་སྐབས་ཀྱི་མཉམ་འཇོག་དང་བསམ་བཞིན་མ་ཡིན་པའི་སྐབས་ཀྱི་མཉམ་འཇོག་བྱེད་ཐབས་སློབ་ཁྲིད་བྱེད་དགོས།